มันนี่ทูเดย์
นายปฏิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลาง ธนาคารกรุงไทย เปิดเผยว่า
25 ก.พ. 2560

กรุงไทยติวเอสเอ็มอี
นายปฏิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลาง ธนาคารกรุงไทย เปิดเผยว่า ธนาคารร่วมมือกับกระทรวงพาณิชย์และกระทรวงอุตสาหกรรม จัดติวเข้มด้านธุรกิจส่งออกให้กับลูกค้าและผู้ประกอบการเอสเอ็มอี รุ่นที่ 2 เพื่อบุกตลาดซีแอลเอ็มวีโดยไม่คิดค่าใช้จ่าย โดยจะเริ่มอบรมทุกวันศุกร์-เสาร์ วันที่ 3 มี.ค.-1 เม.ย. 2560 พร้อมสิทธิเป็นสมาชิกกรมส่งเสริมการค้าระหว่างประเทศ และมีสิทธิร่วมออกบูธในงาน Thailand Industry Expo 2017
เอไอเอไทยกำไรเพิ่ม
กลุ่มเอไอเอรายงานผลการดำเนินงานปี 2559 สิ้นสุดวันที่ 30 พ.ย. 2559 โดยในส่วนบริษัท เอไอเอ สาขาประเทศไทย มีมูลค่าธุรกิจใหม่ 384 ล้านเหรียญสหรัฐ หรือ 1.36 หมื่นล้านบาท เมื่อคิดจากอัตราแลกเปลี่ยนวันที่ 30 พ.ย. 2559 ที่ 35.619 บาท/เหรียญสหรัฐ เพิ่มขึ้น 1% จากช่วงเดียวกันปีก่อน มีอัตรากำไรของมูลค่าธุรกิจใหม่ 81.5% เพิ่มขึ้น 5.4% จากงวดเดียวกันของปีก่อน ถือเป็นประเทศที่มีอัตรากำไรของมูลค่าธุรกิจใหม่สูงเป็นอันดับ 2 รองจากจีน